Michele Alboreto

Michele Alboreto (23. joulukuuta 1956 Milano, Italia – 25. huhtikuuta 2001 Klettwitz, Brandenburg, Saksa) oli italialainen kilpa-autoilija, Formula 1 -kuljettaja ja Le Mansin 24 tunnin ajon voittaja.

Alboreto oli opiskellut suunnittelua, ja hän osallistui itse suunnittelemallaan CMR-autolla Formula Monza -kilpailuun ilman mainittavaa menestystä. Vuodeksi 1978 hän siirtyi Formula 3 -luokkaan ja sijoittui Italian F3-sarjassa seuraavana vuonna toiseksi. Vuodeksi 1980 hän siirtyi EM-sarjaan ja ajoi samaan aikaan kestävyyskilpailuja Lancialla. Hän voitti 1981 Euroracing-mestaruuden ja siirtyi Minardin Formula 2 -talliin. Samana vuonna hän voitti Lancialla yhdessä Riccardo Patresen kanssa Watkins Glenin kuuden tunnin kilpailun. 

Ensimmäisen kerran Alboreto ajoi F1:ssä vuoden 1981 San Marinon GP:ssä Tyrrellillä. Vuosina 1981–1994 Alboreto kilpaili Formula 1 -luokassa Tyrrell, Ferrari, Footwork, Arrows, Lola (BMS Scuderia Italia) ja Minardi -talleissa. Hän starttasi yhteensä 194 GP-kilpailuun (vain yhdeksällä kuljettajalla on kilpailussa ollut enemmän startteja), joista voitti viisi, sai 23 muuta palkintosijaa, kaksi paalupaikkaa ja viisi nopeinta kierrosta.

Tyrrell oli tyytyväinen Alboreton suorituksiin Formula 2 -sarjassa ja antoi hänelle mahdollisuuden kilpailla tallissa vuosina 1981-83. Hän voitti ensimmäisen kilpailunsa Las Vegasin GP:ssä vuonna 1982, joka toimi kauden päätösosakilpailuna. Vuoden 1983 Detroitin GP:n voitto puolestaan oli Tyrrell tallin viimeinen voitto ja moottorien osalta normaalisti hengittävien viimeinen voitto, kunnes turbot kiellettiin vuonna 1988.

Kaudeksi 1984 Alboreto siirtyi Ferrari -talliin, jossa ajoi paalupaikalta voittoon (voiton merkitystä lisäsi sen olleen ensimmäinen italialaiskuskin voitto Ferrarilla sitten Ludovico Scarfiottin vuoden 1966 voiton).

Alboreton paras kausi osui vuoteen 1985, jolloin hän sijoittui Ferrarillaan MM-sarjassa toiseksi 53 pisteellä. Kauden puolivälissä ja vielä jonkin verran sen jälkeenkin hänellä oli kaikki mahdollisuudet mestaruuteen, mutta ne hiipuivat, kun kauden viisi viimeistä osakilpailua keskeytyivät teknisten ongelmien takia. Alboreto hävisi Alain Prostille selvästi (73 pistettä) mutta voitti selvästi kolmanneksi sijoittuneen Keke Rosbergin (40 pistettä).

Vuoden 1985 jälkeen Alboreton kilpailumenestys alkoi hiipua, ja hän ajoi ilman menestystä loppu-uransa Tyrrellillä, Lolan autoja käyttäneillä Larroussella ja Scuderia Italialla, Arrowsilla ja Minardilla. Lolan autot osoittautuivat pahasti viallisiksi, ja karsiutumisia oli siksi useita.

F1-uransa jälkeen Alboreto kilpaili urheiluautoilla ja voitti vuonna 1997 Le Mansin 24 tunnin kilpailun Porschella yhdessä Stefan Johanssonin ja Tom Kristensenin kanssa.

Alboreto kuoli 25.4.2001 itäisessä Saksassa sijaitsevalla Lausitzringin moottoriradalla tapahtuneessa onnettomuudessa, kun hänen testaamansa Audi R8 -prototyyppiauton rengas räjähti tuhoisin seurauksin. Vuonna 2021 Monzan radan kuuluisin mutka Parabolica nimettiin uudelleen Alboreton mukaan.

F1-kaudet, tallit, pisteet, sijoitukset
  (Tyrrell): 0 MM-pistettä, sijoitus MM-sarjassa -
  (Tyrrell): 25 pistettä, sijoitus 8.
  (Tyrrell): 10 pistettä, sijoitus 12.
  (Ferrari): 30,5 pistettä, sijoitus 4.
  (Ferrari): 53 pistettä, sijoitus 2.
  (Ferrari): 14 pistettä, sijoitus 9.
  (Ferrari): 17 pistettä, sijoitus 7.
  (Ferrari): 24 pistettä, sijoitus 5.
  (Tyrrell, Larrousse): 6 pistettä, sijoitus 11.
  (Arrows): 0 pistettä, sijoitus -
  (Footwork): 0 pistettä, sijoitus -
  (Footwork): 6 pistettä, sijoitus 10.
  (Lola): 0 pistettä, sijoitus -
  (Minardi): 1 piste, sijoitus 24.

 Vuosi Talli Valmistaja Moottori 1 2 3 4 5 6 7 8 9 10 11 12 13 14 15 16 Sijoitus Pisteet 1981 Team Tyrrell Tyrrell 010 Cosworth V8 USW BRA ARG SMRKesk. BEL12 MONKesk. ESPDNQ FRA16 GBRKesk. GERDNQ AUTKesk. - 0 Tyrrell 011    NED9 ITAKesk. CAN11 CPL13 1982 Team Tyrrell Tyrrell 011 Cosworth V8 RSA7 BRA4 USW4 SMR3 BELKesk. MON10 DETKesk. CANKesk. NED7 GBRNC FRA6 GER4 AUTKesk. SUI7 ITA5 CPL1 8. 25 1983 Benetton Tyrrell Team Tyrrell 011 Cosworth V8 BRAKesk. USW9 FRA8 SMRKesk. MONKesk. BEL14 DET1 CAN8 GBR13 GERKesk. AUTKesk. 12. 10 Tyrrell 012 NED6 ITAKesk. EURKesk. RSAKesk. 1984 Scuderia Ferrari Ferrari 126C4 Ferrari V6 BRAKesk. RSA11 BEL1 SMRKesk. FRAKesk. MON6‡ CANKesk. DETKesk. DALKesk. GBR5 GERKesk. AUT3 NEDKesk. ITA2 EUR2 POR4 4. 30,5 1985 Scuderia Ferrari Ferrari 156/85 Ferrari V6 BRA2 POR2 SMRKesk. MON2 CAN1 DET3 FRAKesk. GBR2 GER1 AUT3 NED4 ITA13 BELKesk. EURKesk. RSAKesk. AUSKesk. 2. 53 1986 Scuderia Ferrari Ferrari F1/86 Ferrari V6 BRAKesk. ESPKesk. SMR10 MONKesk. BEL4 CAN8 DET4 FRA8 GBRKesk. GERKesk. HUNKesk. AUT2 ITAKesk. POR5 MEXKesk. AUSKesk. 9. 14 1987 Scuderia Ferrari Ferrari F1/87 Ferrari V6 BRA8 SMR3 BELKesk. MON3 DETKesk. FRAKesk. GBRKesk. GERKesk. HUNKesk. AUTKesk. ITAKesk. PORKesk. ESP15 MEXKesk. JPN4 AUS2 7. 17 1988 Scuderia Ferrari Ferrari F1/87/88C Ferrari V6 BRA5 SMR18 MON3 MEX4 CANKesk. DETKesk. FRA3 GBR17 GER4 HUNKesk. BELKesk. ITA2 POR5 ESPKesk. JPN11 AUSKesk. 5. 24 1989 Tyrrell RacingOrganisation Tyrrell 017B Cosworth V8 BRA1011.6 Tyrrell 018 SMRDNQ MON5 MEX3 USAKesk. CANKesk. FRA GBR Equipe Larrousse Lola LC89 Lamborghini V12 GERKesk. HUNKesk. BELKesk. ITAKesk. POR11 ESPDNPQ JPNDNQ AUSDNPQ 1990 Footwork Arrows Racing Arrows A11B Cosworth V8 USA10 BRAKesk. SMRDNQ MONDNQ CANKesk. MEX17 FRA10 GBRKesk. GERKesk. HUN12 BEL13 ITA12 POR9 ESP10 JPNKesk. AUSDNQ - 01991Footwork Grand Prix International Footwork A11C Porsche V12 USAKesk. BRADNQ SMRDNQ - 0 Footwork FA12 MONKesk. CANKesk. MEXKesk. Footwork FA12C Cosworth V8 FRAKesk. GBRKesk. GERDNQ HUNDNQ BELDNPQ ITADNQ POR15 ESPKesk. JPNDNQ AUS13 1992 Footwork Grand Prix International Footwork FA13 Mugen-Honda V10 RSA10 MEX13 BRA6 ESP5 SMR5 MON7 CAN7 FRA7 GBR7 GER9 HUN7 BELKesk. ITA7 POR6 JPN15 AUSKesk. 10. 6 1993 Lola BMS Scuderia Italia Lola T93/30 Ferrari V12 RSAKesk. BRA11 EUR11 SMRDNQ ESPDNQ MONKesk. CANDNQ FRADNQ GBRDNQ GER16 HUNKesk. BEL14 ITAKesk. PORKesk. JPN AUS - 01994 Minardi Scuderia Italia Minardi M193B Ford V8 BRAKesk. PACKesk. SMRKesk. MON6 ESPKesk. 24. 1 Minardi M194 CAN11 FRAKesk. GBRKesk. GERKesk. HUN7 BEL9 ITAKesk. POR13 EUR14 JPNKesk. AUSKesk.
‡ Vuoden 1984 Monacon osakilpailusta jaettiin vain puolikkaat pisteet, koska kilpailu keskeytettiin rankkasateen vuoksi ja kilpailun pituus jäi alle 75 %:iin alkuperäisestä.

Lähteet

Aiheesta muualla
 Autoworld.com Michele Alboreto  
 GrandPrix.com Michele Alboreto 

Luokka:Italialaiset Formula 1 -kuljettajat
Luokka:Moottoriurheilussa surmansa saaneet kuljettajat
Luokka:Le Mansin 24 tunnin ajon voittajat
Luokka:American Le Mans Series -kuljettajat
Luokka:Vuonna 1956 syntyneet
Luokka:Vuonna 2001 kuolleet